Skemer word 7 - Mogol Pos
Skemer word 7
LEPHALALE — Die VLU se Skemertak het onlangs hulle sewende verjaarsdag gevier met balonne, liggies, kersies en 'n eenhoring-koek waarvan elke sewejarige droom!
Die vroue van die VLU Skemertak het onlangs hulle sewende verjaarsdag gevier
Marcelle Steyn van Biekielap het 'n werksessie aangebied en bewys dat elke mens iets kreatief kan doen met 'n stukkie lap en 'n naald. 'n Paar van die vroue was self verbaas om te sien wat hulle reggekry het.
Trudie Bronkhorst, voorsitter, het die laaste detail bespreek oor die tak se groot planne vir die Skemertak Fiesta. Die Fiesta word beplan vir Saterdag 11 Augustus vanaf 9:30 by die nuwe saal van die Hervormde kerk Ebenhaeser.
Die tema is "vintage en pêrels". Dra 'n skepping op jou kop en 'n string pêrels om jou nek en maak jou reg om asemrowend te voel en lekker bederf te word.